**Csánig község Önkormányzatának Képviselő-testülete 2016. január 21-én megtartott ülésének jegyzőkönyvéből**

**2/2016. (I.21.) számú határozat:**

Csánig Község Önkormányzatának Képviselő-testülete tárgyalta és elfogadta a 2015. évi költségvetés első olvasatát. A rendelet elfogadásáról a Társulási Tanács ülését követően dönt.

**Felelős:** Joó Ferenc polgármester

dr. Kiss Julianna jegyző

**3/2016. (I.21.) számú határozat:**

Csánig Község Önkormányzatának Képviselőtestülete az előterjesztés mellékletét képező Közbeszerzési Szabályzatot 2016. február 1. hatállyal elfogadja, a korábbi szabályzatot ezzel egy időben hatályon kívül helyezi.

**Felelős:** Joó Ferenc polgármester

dr. Kiss Julianna jegyző

**Határidő:** 2016. február 1.

**4/2016. (I.21.) számú határozat:**

Csánig Község Önkormányzatának Képviselő-testülete módosítja a Beszerzések lebonyolításával kapcsolatos eljárásrendről szóló szabályzatot a melléklet szerinti tartalommal.

**Felelős:** Joó Ferenc polgármester

dr. Kiss Julianna jegyző

**Határidő:** azonnal

**5/2016. (I.21.) számú határozat:**

Csánig Község Önkormányzatának Képviselő-testülete megállapítja, hogy a VASIVÍZ Zrt. által közölt ivóvíz ellátási rendszer „Létesítmény jegyzék”-e az Önkormányzat által 2014. október 31-i állapotnak megfelelően elvégeztetett viziközmű vagyonértékelés adataival megegyezik. A létesítmény jegyzék aláírásával felhatalmazza a polgármestert.

A létesítmény jegyzéket a továbbiakban az ivóvíz ellátási rendszer üzemeltetésére 2013. május 30-án kötött Bérleti-üzemeltetési szerződés részének tekinti, illetve a szerződés elválaszthatatlan 1. számú mellékleteként kezeli. Felhatalmazza Répcelak Város Polgármesterét, mint az ellátásért felelős Csánig község képviseletére jogosult Répcelak Város Önkormányzatának képviselőjét a módosítást tartalmazó okiratok aláírására.

**Felelős:** Joó Ferenc polgármester

**Határidő:** 2016. január 25.